**Joona Ikonen** (s. 14. toukokuuta 1998 Tampere) on suomalainen jääkiekkoilija, joka edustaa Ruotsissa SHL-liigan Malmö Redhawksia. Ikonen on pelipaikaltaan oikea laitahyökkääjä. Ikonen laukoo oikealta. Ilveksen entinen päävalmentaja Karri Kivi on verrannut häntä pelityyliltään Jere Lehtiseen.

Ura
---

### Seuraura

Ikonen aloitti jääkiekkoilun kuusivuotiaana Nokian Pyryssä. Hän siirtyi nuorempana C-juniorina try-outin kautta Tampereen Ilvekseen. Kaudella 2014–2015 Ikonen oli tehoilla 21+36=57 seuran B-nuorten paras syöttäjä ja hän jakoi sisäisen pistepörssin voiton Joona Koppasen kanssa. Ikonen palkittiin kauden päätteeksi B-nuorten SM-sarjan herrasmiespelaajana Erkki Lehtonen -palkinnolla. Kaudella 2015–2016 hän voitti 39 osumallaan koko sarjan maalipörssin ja palkittiin Raimo Summanen -palkinnolla. Hän oli myös 62 tehopisteellään Ilveksen toiseksi paras pistemies Aleksi Heponiemen jälkeen ja sijoittui sarjan pistepörssissä neljänneksi. Ikonen teki B-nuorten SM-sarjan runkosarjassa kahden kauden aikana yhteensä tehot 60+59=119, joilla hän nousi sarjan kaikkien aikojen piste- ja maalipörssin kärkeen. Ikonen ohitti kaikkien aikojen pistepörssissä viidellä tehopisteellään Niko Lönnroosin sekä kaikkien aikojen maalipörssissä neljällä osumalla Teemu Pulkkisen ja Aki Keinäsen. Ikonen voitti myös pudotuspelien piste- ja maalipörssin tehoilla 6+3=9. Hänet valittiin kauden päätteeksi B-nuorten SM-sarjan toiseen tähdistökentälliseen.

Jo ensimmäisellä A-juniorikaudellaan 2016–2017 Ikonen voitti koko A-nuorten SM-liigan pistepörssin tehoilla 28+32=60 ja palkittiin kauden päätteeksi Kari Jalonen -palkinnolla. Hän voitti myös sarjan tehotilaston lukemalla +30 ja palkittiin Raimo Helminen -palkinnolla. Pudotuspeleissä Ikonen voitti Ilveksen sisäisen piste-, maali- ja syöttöpörssin tehoilla 5+5=10. Hänet valittiin kauden päätteeksi A-nuorten SM-liigan ensimmäiseen tähdistökentälliseen. Ikonen debytoi kauden aikana myös Ilveksen SM-liigajoukkueessa, jossa hän pelasi kaksi runkosarjaottelua. Ikonen teki liigadebyyttinsä 7. tammikuuta 2017 Pelicansia vastaan. Hänet merkittiin Ilveksen 13. hyökkääjäksi ja Ikonen sai ottelussa jääaikaa 9.55 minuuttia.

Huhtikuussa 2017 Ikonen teki kolmivuotisen SM-liigasopimuksen Ilveksen kanssa. Hän teki liigauransa avausmaalin 20. syyskuuta 2017 Helsingin IFK:ta vastaan. Antti Eskelinen valitsi Ikosen ottelun Alumnien tähtien kakkostähdeksi. Kaikkiaan hän teki kaudella 2017–2018 SM-liigassa 24 runkosarjaottelussa tehot 2+3=5. Ikonen pelasi myös 14 ottelua lainalla Mestis-joukkue Lempäälän Kisassa. Hänen kautensa päättyi lopulta tammikuun 2018 lopulla alaraajavammaan.

Kaudella 2018–2019 Ikonen teki läpimurtonsa SM-liigassa, jossa hänen ensimmäinen kokonainen kautensa toi kaikissa 60 runkosarjaottelussa tehot 16+19=35 ja seitsemässä playoff-ottelussa tehot 1+1=2. Ikonen oli Ilveksen neljänneksi paras pistemies. Tammikuussa 2019 hänen sopimustaan joukkueen kanssa jatkettiin kahdella vuodella kevääseen 2022 saakka. Kaudella 2019–2020, 3. tammikuuta 2020 Turun Palloseuraa vastaan Ikonen teki liigauransa ensimmäisen kypärätempun. Hänen kolmas osumansa jäi Ilveksen 5–3-voittoon päättyneen ottelun ratkaisumaaliksi. Juha Alén valitsi Ikosen ottelun Alumnien tähtien ykköstähdeksi.

Ikonen joutui kaudella 2020–2021, lokakuussa 2020 yli kahdeksi kuukaudeksi sivuun loukkaantumisen vuoksi. Hän palasi kaukaloihin tammikuussa 2021. Marraskuussa 2020 Ikosen sopimusta Ilveksen kanssa jatkettiin kahdella vuodella kevääseen 2024 saakka.

Kauden 2021–2022 päätteeksi Ikonen voitti SM-pronssia. Kaudeksi 2022–2023 hänet nimettiin joukkueen varakapteeniksi. Ikonen teki SM-liigan yhden kauden piste-ennätyksensä tehoilla 23+22=45, joilla hän oli Ilveksen paras maalintekijä ja neljänneksi paras pistemies. Ikonen sijoittui koko SM-liigan maalipörssissä kolmanneksi JYPin Reid Gardinerin ja HPK:n Michael Jolyn jälkeen sekä pistepörssissä kahdeksanneksi. Pudotuspeleissä hän oli Ilveksen paras pistemies ja maalintekijä tehoilla 5+4=9, kuten myös Mestarien liigassa tehoilla 4+1=5. Ikonen voitti kauden päätteeksi SM-pronssia.

Ikonen siirtyi kaudeksi 2024–2025 kaksivuotisella sopimuksella Ruotsin SHL-liigassa pelaavan Malmö Redhawksin joukkueeseen.

### Maajoukkueura

Suomen A-maajoukkueessa Ikonen on pelannut seitsemän ottelua tehopistein 1+1=2. Hänet valittiin ensimmäisen kerran A-maajoukkueeseen vuoden 2022 Karjala-turnaukseen, mutta Ikosen turnaus jäi kuitenkin väliin sairastumisen vuoksi. Hän teki A-maajoukkudebyyttinsä Suomen seuraavassa turnauksessa Swiss Ice Hockey Gamesin Helsingin jäähallissa 15. joulukuuta 2022 pelatussa avausottelussa Tšekkiä vastaan. Ikonen merkittiin Suomen nelosketjun oikeaan laitaan Juhani Tyrväisen sekä hänelle Ilveksestä tutun Eemeli Suomen viereen. Ikonen sai ottelussa myös yhden kahden minuutin jäähyn koukkaamisesta. Ensimmäisen A-maajoukkuemaalinsa hän teki seuraavassa ottelussa 17. joulukuuta 2022 Sveitsin Fribourgissa Ruotsia vastaan.

Ikonen on pelannut myös 11 nuorten maaottelua.

Muuta
-----

Ikosen pikkuveli Julius pelaa hyökkääjänä Ilveksen A-junioreissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2016–2017 | Ilves | A-SM | 47 | 28 | 32 | 60 | 16 | 6 | 5 | 5 | 10 | 0 | Ykköstähdistö |
|  | Ilves | SM-liiga | 2 | 0 | 0 | 0 | 0 | – | – | – | – | – |
| 2017–2018 | Ilves | SM-liiga | 24 | 2 | 3 | 5 | 2 | – | – | – | – | – |
|  | LeKi | Mestis | 14 | 9 | 4 | 13 | 6 | – | – | – | – | – |
| 2018–2019 | Ilves | SM-liiga | 60 | 16 | 19 | 35 | 6 | 7 | 1 | 1 | 2 | 0 |
| 2019–2020 | Ilves | SM-liiga | 51 | 12 | 17 | 29 | 14 | – | – | – | – | – |
| 2020–2021 | Ilves | SM-liiga | 36 | 7 | 8 | 15 | 12 | 5 | 2 | 0 | 2 | 2 |
| 2021–2022 | Ilves | SM-liiga | 55 | 10 | 13 | 23 | 4 | 14 | 2 | 3 | 5 | 0 |
| 2022–2023 | Ilves **(A)** | SM-liiga | 54 | 23 | 22 | 45 | 16 | 12 | 5 | 4 | 9 | 2 |
| 2023–2024 | Ilves **(A)** | SM-liiga | 58 | 20 | 27 | 47 | 18 | 5 | 1 | 1 | 2 | 2 |
| 2024–2025 | Malmö Redhawks | SHL |  |  |  |  |  |  |
| 8 kautta | yhteensä | SM-liiga | 340 | 90 | 109 | 199 | 72 | 43 | 11 | 9 | 20 | 6 |
| 1 kausi | yhteensä | Mestis | 14 | 9 | 4 | 13 | 6 | – | – | – | – | – |

Lähteet
-------

* Joona Ikonen The Internet Hockey Databasessa (englanniksi)
* Joona Ikonen Eurohockey-sivustolla (englanniksi)
* Joona Ikonen *Elite Prospects*. Everysport Media Group AB.  (englanniksi)

### Viitteet

1. 1 2  Ilves löi lisävuosia Ikosen sopimukseen − "Vasta menossa kohti parhaita pelivuosiaan" *Jatkoaika.com*.  30.11.2020. Jatkoaika r.y. Viitattu 30.11.2020.
2. 1 2 3  Tilastot - Joona Ikonen *liiga.fi*. Jääkiekon SM-liiga Oy. Viitattu 7.1.2017.
3. 1 2 3 4 5 6  Joona Ikonen *Elite Prospects*. Everysport Media Group AB.  (englanniksi)
4. 1 2 3  Herckman, Marko: Henkilökuvassa Joona Ikonen: Lumipyryn läpi Ilveksen eturiviin *ilves.com*.  5.3.2019. Ilves-Hockey Oy. Viitattu 8.4.2019.
5. ↑  Herckman, Marko: Nokian Pyryssä aloittanut Joona Ikonen hyökkää nyt Ilveksen B-nuorissa *ibooklet.fi*. Ilves ry. Viitattu 7.1.2017.
6. ↑  Elite Prospects - Ilves U18 *eliteprospects.com*. Everysport Media Group AB. Viitattu 8.4.2019. (englanniksi)
7. ↑  Elite Prospects - U18 SM-sarja Stats 2015-2016 *eliteprospects.com*. Everysport Media Group AB. Viitattu 8.4.2019. (englanniksi)
8. ↑  Elite Prospects - U18 SM-sarja All-time totals *eliteprospects.com*. Everysport Media Group AB. Viitattu 8.4.2019. (englanniksi)
9. ↑  Elite Prospects - U18 SM-sarja Stats 2015-2016 *eliteprospects.com*. Everysport Media Group AB. Viitattu 8.4.2019. (englanniksi)
10. ↑  Elite Prospects - Ilves U20 *eliteprospects.com*. Everysport Media Group AB. Viitattu 8.4.2019. (englanniksi)
11. ↑  Ottelutilastot *liiga.fi*.  7.1.2017. Jääkiekon SM-liiga Oy. Viitattu 7.1.2017.
12. ↑  Ilveksellä sopimus 19 pelaajan kanssa *ilves.fi*.  7.4.2017. Ilves-Hockey Oy.  Arkistoitu 10.4.2017. Viitattu 9.4.2017.
13. ↑  Otteluseuranta *liiga.fi*.  20.9.2017. Jääkiekon SM-liiga Oy. Viitattu 20.9.2017.
14. ↑  Björksten, Niko: Ilveksen pelaaja-arviot 2017–18: Syksyn mahalasku koitui kohtaloksi – Meskanen antoi vahvat näytöt MM-kisoja silmällä pitäen *Jatkoaika.com*.  11.3.2018. Jatkoaika r.y. Viitattu 14.3.2018.
15. ↑  Elite Prospects - Ilves *eliteprospects.com*. Everysport Media Group AB. Viitattu 8.4.2019. (englanniksi)
16. ↑  Seppä, Lassi: Ilves solmi jatkosopimuksia − Ikonen jatkaa Tampereella pitkään *Jatkoaika.com*.  22.1.2019. Jatkoaika r.y. Viitattu 22.1.2019.
17. ↑  Otteluseuranta *liiga.fi*.  3.1.2020. Jääkiekon SM-liiga Oy. Viitattu 3.1.2020.
18. ↑  Lahtinen, Matias: Ilves-hyökkääjä Joona Ikonen kuukausiksi sairastuvalle – Barrett Hayton mukaan joukkuetoimintaan kuunvaihteessa *Jatkoaika.com*.  26.10.2020. Jatkoaika r.y. Viitattu 14.5.2021.
19. ↑  Makkonen, Valtteri: Joona Ikonen pitkän loukkaantumisen jälkeen on löytämässä juonesta kiinni: "Kokoajan parempaan päin" *funtampere.fi*.  30.1.2021. Jatkoaika r.y.  Arkistoitu 14.5.2021. Viitattu 14.5.2021.
20. ↑  Ilveksen kapteenisto kaudella 2022–2023 *twitter.com*.  26.8.2022. Ilves-Hockey Oy. Viitattu 8.11.2022.
21. ↑  Elite Prospects - Liiga Stats 2022-2023 *eliteprospects.com*. Everysport Media Group AB. Viitattu 14.6.2023. (englanniksi)
22. ↑  Elite Prospects - Ilves *eliteprospects.com*. Everysport Media Group AB. Viitattu 14.6.2023. (englanniksi)
23. ↑  Tilanne 12.11.2023
24. ↑  Leijonat kokeneella ryhmällä Karjala-turnaukseen − maailmanmestareiden ja olympiavoittajien lisäksi matkassa neljä ensikertalaista *Jatkoaika.com*.  31.10.2022. Jatkoaika r.y. Viitattu 8.11.2022.
25. ↑  Seppä, Lassi: Leijonien Karjala-turnauksen kokoonpanoon kolme muutosta *Jatkoaika.com*.  8.11.2022. Jatkoaika r.y. Viitattu 8.11.2022.
26. ↑  Sveitsin EHT käyntiin Nordikselta – Suomen kentälliset torstain Tshekki-otteluun *leijonat.fi*.  15.12.2022. Suomen Jääkiekkoliitto ry – Finlands Ishockeyförbund rf. Viitattu 21.12.2022.
27. ↑  Savonen, Ilari: SM-liigasensaatio Joona Ikonen, 24, osui nyt Leijonissa – Teemu Hartikaisen ihmetemppu hämmästytti: "Ihan älytön yritys!" *MTVuutiset.fi*.  17.12.2022. Telia Company AB. Viitattu 21.12.2022.
28. ↑  Julius Ikonen *Elite Prospects*. Everysport Media Group AB.  (englanniksi)

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa